Marrëdhëniet mes Shqipërisë dhe Tunizisë

Marrëdhëniet Shqipëri-Tunizi janë marrëdhëniet dypalëshe mes Shqipërisë dhe Tunizisë. Të dy vendet janë vende anëtare të OKB, Organizatës për Bashkëpunim Islamik dhe Bankës Islamike për Zhvillim.

 Historia 

Historia e marrëdhënieve diplomatike të Shqipërisë dhe Tunizisë daton që nga 8 tetori i vitit 1973, kur të dy vendet vendosën marrëdhënie zyrtare.

 Marrëdhëniet politike 

Shqipëria dhe Tunizia kanë bashkëpunuar ndër vite në zhvillime politike, ekonomike e kulturore, me interes të përbashkët, në të dy vendet. Ndër vite, delegatë nga të dy vendet kanë zhvilluar takime e konferenca të përbashkëta, ku kanë shprehur mundësinë e ecurisë më të mirë të marrëdhënieve mes të dy vendeve, mundësinë e shkëmbimeve tregtare më të mëdha, si dhe promovimin e traditave të ndryshme fetare në të dy vendet. Më 30 tetor 2012, kur Shqipëria ishte në kryesi të Këshillit të Evropës, janë diskutuar bashkëpunimet në marrëdhëniet ndërkombëtare me Tunizinë, mes Shqipërisë dhe Tunizisë dhe Këshillit të Evropës dhe Tunizisë. Në diskutim janë shprehur mundësitë e bashkëpunimit mes vendeve të Këshillit të Evropës dhe vendeve arabe, më konkretisht Tunizinë, për çështjet e mirëqënies politike, mirëqënies sociale, zhvillimeve ekonomike, zhvillimeve kulturore si dhe në temë diskutimi ka qënë edhe çështja e emigracionit nga Tunizia në vendet e Evropës, ku është kërkuar nga Tunizia integrim të mirëfilltë në punësim të shtetasve të tyre në vendet e Evropës dhe respektim të lirive e të të drejtave të tyre, si dhe trajtim në mënyrë të barabartë me shtetasit e vëndeve të Evropës. Shqipëria ka përkrahur Tunizinë në nismat e saj për bashkëpunim me vendet e Evropës, si vend aleat i saj, si dhe ka shprehur mundësinë e rritjes së projekteve të ndryshme tuniziane në Evropë. Më 10 tetor 2019, Ministri në Detyrë për Evropën dhe Punët e Jashtme, Gent Cakaj, gjatë pjesëmarrjes në Ministerialin e Forumit Rajonal të Unionit për Mesdheun, zhvilloi një takim me Ministrin e Jashtëm të Tunizisë, Khemaies Jhinaoui. Në statusin e tij në Facebook, Ministri në Detyrë Cakaj deklaroi se takimi ishte një mundësi e mirë për të shkëmbyer mendime mbi konsultimet diplomatike sa më të shpejta midis Shqipërisë dhe Tunizisë, si dhe mbi rëndësinë e nënshkrimit të marrëveshjeve mbi lehtësimet që kontribuojnë në bashkëpunimin ekonomik.

 Marrëdhëniet ekonomike 

Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit ku përfshihen importe eksporte të materialeve të ndryshme të peshkimit dhe ujore.

 Shiko edhe 

 Marrëdhëniet e jashtme të Shqipërisë

 Referime 

 Lidhje të jashtme 

Kategoria:Marrëdhëniet e jashtme të Shqipërisë
Kategoria:Marrëdhëniet mes Shqipërisë dhe Tunizisë